Məmmədxan Məmmədxanov

Məmmədxan Məmmədxan oğlu Məmmədxanov () — Azərbaycanın ictimai və siyasi xadimi. Qaryagin qəzası İcraiyyə Komitəsinin sədri.

 Həyatı 
Məmmədxan Məmmədxan oğlu 1884-cü ildə Cəbrayıl qəzasının Qoçəhmədli kəndində doğulmuşdu.Qarğabazar kənd məktəbində oxumuşdu. 1902-ci ildə Bakıda neft mədənlərində işləmişdi. 1905–1907-ci il inqilabında iştirak etmişdi. Bakı proletariatının 1914-cü il yay tətilinə qatılmışdı. 1917–1919-cu illərdə Qaryagin qəzasında Qırmızı qvardiyanın tərkibində əksinqilabçılara qarşı vuruşmuş, partiya özəklərinin yaradılmasında iştirak etmişdi. Qaryagin qəza partiya komitəsinin sədri, AK(b)P-nin 1-ci qurultayına nümayəndə seçilmişdi. 1920-ci ildə MK-ya üzvi olmuşdu. Sovet dönəmində məsul vəzifələrdə çalışmışdı. Dəfələrlə partiya və sovet qurultaylarının nümayəndəsi olmuşdu. Azərbaycan KP MK və Azərbaycan MIK-in üzvi seçilmişdi.

Məmmədxan Məmmədxanov 1938-ci ildə repressiyaya uğrayıb.

 Mükafatları 
Məmmədxan Məmmədxanov Qırmızı Bayraq ordeni ilə təltif olunmuşdu.

 Mənbə 
 Ənvər Çingizoğlu, Qoçəhmədli kəndi, Bakı, "Mütərcim", 2012, 244 səh.

 İstinadlar 

Kateqoriya:Repressiya qurbanları
Kateqoriya:Naxçıvan MSSR Xalq Komissarları Sovetinin sədrləri
Kateqoriya:Cəbrayıl Qəza Soveti İcraiyyə Komitəsinin sədrləri
Kateqoriya:Quba Qəza Soveti İcraiyyə Komitəsinin sədrləri
Kateqoriya:Azərbaycan Kommunist Partiyası Mərkəzi Komitəsinin üzvləri
Kateqoriya:Edam olunmuş inqilabçılar